রজার ওলি
রজার ডগলাস ওলি (ইংরেজি: Roger Woolley; জন্ম: ১৬ সেপ্টেম্বর, ১৯৫৪) তাসমানিয়ার হোবার্টে জন্মগ্রহণকারী প্রথিতযশা সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৪ সময়কালে অস্ট্রেলিয়ার পক্ষে দুই টেস্ট ও চারটি ওডিআইয়ে অংশগ্রহণ করেছেন তিনি। শুরুতে তিনি মাঝারিসারির ব্যাটসম্যানের দায়িত্ব পালন করতেন। পরবর্তীতে উইকেট-রক্ষণের দায়িত্বে অবতীর্ণ হন রজার ওলি। ১৯৭৮-৭৯ মৌসুমের জিলেট কাপের শিরোপা প্রথমবারের মতো জয় করে তাসমানিয়া দল। ঐ দলেরই অন্যতম সদস্য ছিলেন তিনি।